**Беларускія**

**народныя гульні**

**Другая малодшая група**



**Другая малодшая група**

**Пералік**

* 1. Чый круг каля снапа (елачкі) хутчэй збярэцца
  2. Селезня вадзіць
  3. Надзейка
  4. У мядзведзя на бару
  5. Іванка
  6. Баба Снегавуха
  7. Гушканне на арэлях
  8. Скакане цераз агонь
  9. Хаванне елачкі з вянком
  10. Катаць яечкі
  11. Качанне яек
  12. Грушка
  13. Шчучка
  14. Сляпы музыкант
  15. Прэла-гарэла
  16. Вожык і мышы (1)

Гульні першай малодшай групы з ускладненнем

|  |  |
| --- | --- |
| **2.1 «Чый круг каля снапа (елачкі)**  **хутчэй збярэцца»**  **Віды руху:** танцавальныя рухі, бег.  **Абсталяванне:** 3-4 снапы (абручы).  **Апісанне:** у зале размяшчыюцца некалькі снапоў (абручоў, елачак), вакол іх становяцца дзеці, узяўшыся за рукі. Пад беларускую народную мелодыю ўсе разбегаюцца па зале і выконваюць розныя танцавальныя рухі.  Па заканчэнні мелодыі дзеці хуценька бягуць да свайго снапа. Пераможцам з’яўляецца каманда, якая збярэцца першай. | **2.2 «Селезня вадзіць»**  **Віды руху:** скачкі.  **Абсталяванне:** не патрабуецца.  **Апісанне:** з удзельнікаў гульні выбіраецца “селезань” (хлопчык ці дзяўчынка). Астатнія становяцца вакол “селезня”, утвараюць кола, ідуць карагодам і прамаўляюць:  *Селезенька касаты,*  *Маладзец кудраваты,*  *Пакажы, селязенька,*  *Як старыя бабы скачуць.*  “Селязенька” скача, а дзеці паўтараюць усе яго рухі.  *Селезенька касаты,*  *Маладзец кудраваты,*  *Пакажы, селязенька,*  *Як старыя дзяды скачуць.*  *…*  *Як дзеці скачуць,* і г.д.  Дзеці паўтараюць усе яго рухі. Хто лепш за ўсіх паўтарае рухі, той і будзе выконваць ролю селезня. |
| **2.3 «Надзейка»**  **Віды руху:** рухі со словамі песні, скачкі.  **Абсталяванне:** не патрабуецца.  **Апісанне:**  па лічылцы дзеці выбіраюць Надзейку. Астатнія становяцца ў круг і загадваюць:  *Ты, Надзейка, раскажы,*  *Спрытна ўсім нам пакажы,*  *Як бабулі (дзядулі, сяброўкі, козлік) скачуць.*  Надзейка выконвае танцавальныя або спартыўныя рухі і адказвае:  *Вось так, вось так –*  *Так бабулі (дзядулі, сяброўкі, козлікі) скачуць.*  Потым Надзейка запрашае скакаць усіх дзяцей разам.  **Правілы:** дзеці павінны дакладна выконваць дзеянні, якія паказвае Надзейка. | **2.4 «У мядзведзя на бару»**  **Віды руху:** бег.  **Абсталяванне:** шапка-маска мядзведзя, кошыкі на кожнага удзельніка.  **Апісанне:** выбіраецца або прызначаецца мядзведзь. Ён ходзіць па лесе, шукае, хто яму робіць шкоду. Дзеці ідуць у лес па ягады і грыбы. Яны хорам спяваюць або прыгаворваюць:  *У мядзведзя на бару*  *Грыбы, ягады бяру.*  *А мядзведзь сядзіць*  *І на нас рычыць.*  Дзеці імітуюць збор грыбоу і ягад і павольна набліжаюцца да лесу, дзе жыве мядзведзь. Яны могуць некалькі разоў праспяваць сваю песню. Мядзведзь за дзецьмі, стараецца кагонебудзь злавіць. Першы злоўлены становіцца мядзведзем.  **Ускладненне:** 1)“хто больш сабярэ грыбоў” – калі спяваюць песню, дзеці сабяраюць грыбы (каштаны); 2) “ягады ў лыжке” – сабяраць ягады дазволена только лыжкай. |
| **2.5 «Іванка»**  **Віды руху:** бег.  **Абсталяванне:** лялька Іванка.  **Апісанне:** на зямлі чэрцяць круг дыяметрам 5-6 м (лес), а ў сярэдзіне круга – квадрацік (дом лесавіка). У квадрацік змяшчаюць Іванку (ляльку, мяч, кубік) і выбіраюць лесавіка. Астатнія ігракі – лебедзі. Лебедзі, залятаючы ў лес, спрабуюць забраць Іванку, а лесавік – злавіць лебедзя рукой або дакрануцца да яго галінкай. Лебедзь, якому ўдасца вынесці з лесу Іванку, становіцца лесавіком, і гульня пачынаецца спачатку. Злоўленыя лебедзі выбываюць з гульні.  **Правілы гульні:** лесавік не мае права выходзіць з лесу і ўчесь час стаяць каля дома, а лебедзь, схапіўшы Іванку, перадаваць яго іншым. | **2.6 «Баба снегавуха»**  **Віды руху:** бег.  **Абсталяванне:** хустачка.  **Апісанне:** педагог павязвае хустачку – гэта Баба Снегавуха. І гаворыць:  *Я Баба Снегавуха,*  *зараз вас схаплю за вуха.*  *Свае вушы не хавайце,*  *бабе снежнай падстаўляйце.*  На апошнім слове Баба Снегавуха кідаецца даганяць дзяцей, а тыя убягаюць ад яе. |
| **2.7 «Гушканне на арэлях»**  **Віды руху:**  **Абсталяванне:** арэлі.  **Апісанне:** дзеці гушкаюць на арэлях, «каб лён рос доўгі і моцны». Арэлі – прыстасаванне для гушкання вісячага тыпу. Называліся яшчэ гушчалкай, гайданкай. Найбольш простыя арэлі наладжвалі пры варотах, у гумне, пад дрэвамі шляхам умацавання ўверсе двух або чатырох канцоў вяроўкі.  Дзеці па чарзе гушкаюца на арэлях і спяваюць якую небудзь патешку. | **2.8 «Скакане цераз агонь»**  **Віды руху:** скачкі.  **Абсталяванне:** макет вогнішча або мяккі канструктар.  **Апісанне:** часам на Гуканне вясны пры вогнішчы спявалі гакальныя вяснянкі і вадзілі карагоды, скакалі цераз агонь, як на Купалле. Гэтае вогнішча сімвалізавала канец зімы і ачышчэнне зямлі.  Пасля слоў пелагога дзеці, друг за другам, пераскокваюць цераз **«**вогнішча**».** |
| **2.9 «Хаванне елачкі з вянком»**  **Віды руху:** хадзьба.  **Абсталяванне:** вянок, елачка (цацка).  **Апісанне:** на Масленым тыдні выходзілі ў лес з упрыгожаный елачкай. Спявалі вяенявыя песні. Елачку з вянком хавалі ў лесе ад хлопцаў, а хлопцы яе шукалі і забіралі сабе вяночак.  Педагог хавае елачку або вянок на плошчадцы, а потым дзеці шукаюць гэты вянок.  **Ускладненне:** дзяўчынкі хаваюць вянкі, а хлопчыкі потым іх шукаюць, або наадварот. | **2.10 «Катаць яечкі»**  **Віды руху:** качанне яек, мячыкаў.  **Абсталяванне:** яечкі (мячыкі), дошчачка.  **Апісанне:** даўней, сабраўшы дастатковую колькасць яек, вясковыя дзеці наладжвалі рознага роду гульні, напрыклад, клалі з нахілам на зяммлю дошчачку, по якой кацілі яечкі.  Усталяваць пад нахілам дошчачку і прапанаваць дзецям па чарзе скочваць па ёй яйкі (мячыкі). Выйграе той, чыё яечка, пушчанае з нахілу, пройдзе самую большую адлегласць. Або выйграе той, хто зможа пусціць яечка так, каб яно на хаду закранула яечкі яго сябра. |
| **2.11 «Качанне яек»**  **Віды руху:**качанне яек, мячыкаў.  **Абсталяванне:** яйкі (мячыкі), дошчачка.  **Апісанне:** для качання яек на роўным месцы пад схіл ставіцца лубок або невялікая дошчачка, і кожны па чарзе пу скае па ёй яйка. Той, чыё яйка докранецца да чужога, выйграе. Або выйграе той чыё яйка не дакранецца на другіх яек. | **2.12 «Грушка»**  **Віды руху:** хадзьба,бег,танцывальныя рухі.  **Абсталяванне:** маска «Грушкі».  **Апісанне:** дзець утвараюць круг, у сярэдзіне якога знаходзіцца дзяўчынка ці хлопчык – гэта грушка. Дзеці ідуць па крузе дзяржась за рукі і спяваюць:  *Мы пасадзім грушку, усе, усе,*  *Няхай наша грушка, расце, расце.*  *Вырасці ты, грушка, вось такой вышыні.*  *Распусціся, грушка, вось такой шырыні!*  *Расці, расці, грушка, ды у добры час.*  *Патанцуй, Марылька, паскачы для нас.*  *А ужо на грушка, распусцілася,*  *А наша Марылька, зажурылася.*  *А мы тую грушку, весяліць будзем.*  *І з нашай Марылькай, скакаць(бегаць) будзем.*  на апошнія словы дзеці падыходзяць да грушкі і выконваюць разам з ёй танцывальныя рухі.  **Ускладненне:** «грушка» выконвае рухі пад спяванне дзяцей, а у канцы дзеці убягаюць, а «грушка» іх даганяець. |
| **2.13 «Шчучка»**  **Віды руху:** хадзьба.  **Абсталяванне:** маска «Шчучкі».  **Апісанне:** усе дзеці – становяцца адзін за адным, паклаўшы рукі на плечы таму, хто на перадзе. Першы гулец самы высокі і будзе за шчучку. Шчучка ганяецца за апошнім, тым, хто ў хвасце, і паварочаецца то ў адзін, то ў другі бок, пакуль не схопіць яго. Ён адыходзіць у бок, а шчучка ганяецца за наступным. | **2.14 «Сляпы музыкант»**  **Віды руху:** хадзьба.  **Абсталяванне:** хустка.  **Апісанне:** выбяраюць аднако з гуляючых і завязваюць яму вочы. Гэта сляпы музыкант. Дзеці ходзяць па пляцоўку, а сляпы музыкант стараецца дакрануцца да каго-небуддзь з дзяцей. Дзіця, да якога музыкант дакрануўся, падае голас: пішчыць, гудзе, імкнецца змяніць голас, каб сляпы музыкант не здагадаўся, хто гэта. Калі музякант адгадае, хто падаў голас, той ідзе на сярэдзіну круга, і гульня працягваецца з новым музыкантам.  **Правілы:** калі музыкант тры разы не пазнае, хто падаў голас, ён выбывае з гульні. |
| **2.15 «Прэла-гарэла»**  **Віды руху:** бег.  **Абсталяванне:** цацкі.  **Апісанне:** да пачатку гульні педагог ў розных месцах пляцоўкі хавае цацкі. Дзеці становяцца ў круг і гавораць наступныя словы:  *Прэла-гарэла,*  *За мора ляцела,*  *А як прыляцела,*  *Дзе-небудзь села.*  *Хто першы знойдзе,*  *Той сабе возьме.*  Пасля гэтага яны разбягаюцца па пляцоўцы і шукаюць схаваныя цацкі.  Дзеці не павінны бачыць, куды педагог хавае цацкі.  **Ускладненне:** шукаць цацкі дазваляецца з асобым відам руха. напрыклад, у прясядзе, або скачкамі. | **2.16 «Вожык і мышы» (1)**  **Віды руху:** бег.  **Абсталяванне:** вяровачкі-«хвосцікі», шапачка-маска вожыка.  **Апісанне:** па лічылцы выбіраецца «вожык». Гульцы (у кожнага за поясая вяровачка-«хвосцік») становяцца ў круг, «вожык» — у цэнтры. Па сігнале ўдзельнікі ідуць управа, «вожык» — улева.  *Бяжыць вожык, тупу-туп!*  *Сам калючы, востры зуб!*  *Вожык, вожык, ты куды?*  *Ад якой бяжыш бяды?*  Пасля гэтых слоў усе спыняюцца, звяртаюцца да вожыка:  *Вожык ножкамі туп-туп!*  *Вожык вочкамі луп-луп!*  *Навакол пануе ціш,*  *Вожык чуе ў лісцях мыш.*  «Вожык» асцярожна ходзіць, прыслухоўваецца.  *Бяжы, бяжы, вожык!*  *Не шкадуй ты ножак!*  *Раз, два, тры — хвасты лаві!*  **Правілы:**«Мышы» разбягаюцца. «Вожык» бяжыць за імі, імкнучыся выцягнуць як мага болей «хвастоў». «Мышка», у якой вожык выцягнуў «хвосцік», лічыцца злоўленай |